飘进了唐诗宋词里的谷雨《浣溪沙》
（宋）仇远
红紫妆林绿满池，游丝飞絮两依依。
正当谷雨弄晴时。
射鸭矮阑苍藓滑，画眉小槛晚花迟。
一年弹指又春归。
《白牡丹》
【唐代】王贞白
谷雨洗纤素，裁为白牡丹。
异香开玉合，轻粉泥银盘。
晓贮露华湿，宵倾月魄寒。
家人淡妆罢，无语倚朱栏。
《谷雨》
【宋代】朱槔
天点纷林际，虚檐写梦中。
明朝知谷雨，无策禁花风。
石渚收机巧，烟蓑建事功。
越禽牢闭口，吾道寄天公。
《阳羡杂咏十九首·茗坡》
（唐）陆希声
二月山家谷雨天，半坡芳茗露华鲜。
春醒酒病兼消渴，惜取新芽旋摘煎。
《天仙子》
（宋）苏轼
走马探花花发末。人与化工俱不易。
千回来绕百回看，蜂作婢。莺为使。
谷雨清明空屈指。
白发卢郎情未已。一夜翦刀收玉蕊。
尊前还对断肠红，人有泪。花无意。
明日酒醒应满地。
《巫山一段云》
（宋）杜安世
笑拟条风戏，装迟谷雨催。
彩云飞下柳楼台。千朵一时开。
惜恐尘埃染，惊疑紫府来。
有时香喷入人怀。魂断客徘徊。
《蝶恋花》
（宋）范成大
春涨一篙添水面。
芳草鹅儿，绿满微风岸。
画舫夷犹湾百转。横塘塔近依前远。
江国多寒农事晚。
村北村南，谷雨才耕遍。
秀麦连冈桑叶贱。看看尝面